Ossigeno: Лучник
1/2 пакетче прясна мая (около 20 грама)
3 големи глави стар лук
2 връзки пресен лук (около 10 стръка)
4 чаени лъжички майонеза
краве масло и олио
Приготвяме пълнежа, като нарязваме стария лук и го пържим или задушаваме в олио до пълно омекване. Към сместа прибавяме и нарязания пресен лук. Осоляваме леко и оставяме да изстине. През това време приготвяме тестото:
Разтваряме маята в 1/2 чаена чаша топла вода заедно със захарта и 1 супена лъжица брашно. След като получи капче, т.е. шупне я прибавяме към останалото количество брашно, което предварително сме смесили със солта. Замесваме меко, но нелепнещо тесто, като за целта, ако е необходимо, добавяме брашно или вода. Разделяме тестото на 5 равни части. Разточваме първото парче тесто на кора с дебелина около 1-2 милимитра. Поставяме я в тава, покрита с намаслена хартия за печене. Отгоре поставяме част от плънката и 2 чаени лъжички майонеза. Разточваме втората кора пак с дебелина 1-2 милиметра, която поставяме над плънката на първата кора. Поръсваме от плънката и нареждаме малки парченца от половината моцарела върху втората кора. Разточваме и третата кора (1-2 милиметра дебелина), отново плънка и моцарела, четвърта кора (1-2 милиметра дебелина) - плънка и 2 чаени лъжички майонеза. Накрая покриваме с последната кора (1-2 милиметра дебелина). Намасляваме с олио и режем парчета. Оставяме на топло да втаса около половин час, трябва да увеличи почти двойно обема си. Върху всяко парче поставяме малко краве масло. Печем в предварително загрята фурна на 175С за около час. След като се изпече лучникът, навлажняваме леко кората и завиваме в кърпа, за да омекне.
Светлана 30 март 2014 г., 12:17 ч.
Наистина е разкошен, Инче, и много ми харесва! :)
fedora 30 март 2014 г., 12:31 ч.
Гергана Лазарова 30 март 2014 г., 12:53 ч.
Направо е разкошотия! :) Ама гояма страст към тестото виждам при теб, Инче. :)
Dani 30 март 2014 г., 13:21 ч.
Хубава неделя, Принцесо :)
jose manuel 30 март 2014 г., 21:14 ч.
Que aspecto tan fabuloso tiene.
ivi doncheva 30 март 2014 г., 21:49 ч.
Колко апетитно изглежда . Браво Инче !!! Прегръдки Иви :)
С Драгомирова 31 март 2014 г., 8:21 ч.
Разкошни снимки, Инче! Обожавам лучник и няма да ти казвам с какви очи ги гледам :)
lucy 31 март 2014 г., 8:29 ч.
mi piace moltissimo e poi la cipolla nelle torte salate o pani da quel gusto in piu'!
Люси 31 март 2014 г., 11:23 ч.
Скъпа Ина, за пореден път се убеждавам, че нямаш равна в заснемането на храна! Просто великолепни снимки и толкова вкус, дори и в най-семплите и народни рецепти. От много време се каня и аз да приготвя лучник, но все не намирах рецепта, която да ме грабне...досега! :) Сърдечни поздрави!
Албена Павлова 31 март 2014 г., 12:31 ч.
Съ сигурност е разкошен, Ина! Рецептата звучи изключително примамливо! А снимките просто приканват човек да протегне ръка и да си вземе парченце :)
Хубава, слънчева и позитивна седмица! Поздрави!
Прекрасен и несъмнено вкусен!
Dida 1 април 2014 г., 8:32 ч.
Страхотно изглежда, Инка! Много обичам всякакви такива тестени разкошотии с лук, праз, абе такива...А пък и щом изрично си казала, че е хубав, значи тъй ще да е (-:
Candy 1 април 2014 г., 10:24 ч.
В къщи много обичаме лучник, но точно така не съм го правила, страхотен е, наистина и задължително следващия път ще е по твоят начин! Поздрави, Инче!
Nadya Petrova 1 април 2014 г., 18:03 ч.
Невероятно вкусно изглежда този лучник, Инче! Никога не съм правила до сега. Това голямото парченце мноооого ме изкушава да го хапна!
di_ani 2 април 2014 г., 9:42 ч.
Вълшебница ...
Много свежо, много красиво, тематично и неустоимо апетитно предложение, Инче!
Татяна Михова 4 април 2014 г., 0:39 ч.
Много пухкав и апетитен този лучник, Ине :) Както си го приближила така до екрана ми, направо ми идва да го изям... Страхотен е!
Усмихнато утре и лека нощ от мен :)
tillia 4 април 2014 г., 21:29 ч.
Ина, наистина е разкошен! Правя лучник, но това предложение много повече ми допада. Пък и тези изкусителни снимки така приканват!
BettyV 18 април 2014 г., 20:47 ч.
Много благодаря за страхотната рецепта, направих го за обяд и бе изяден за около 20 мин :) децата си облизваха пръстите !!!
Ани 20 април 2014 г., 23:13 ч.
Изглежда адски, адски, вкусно и уютно Инче. Взимам си едно голямо парче :) Христос Воскресе!
Veronika Shketieva 9 септември 2014 г., 23:59 ч.
Ееегати, вече припаднах!!!
Знаеш ли, че с Марияна сме умрели от глад от една година и това тук е инквизиция...
Не си човек просто, няма такъв вкусен блог като твоя, честно...